“Мы традыцыйна ўшаноўваем сёння тых людзей, якія былі бязвінна закатаваны ў часы таталітарызму. Але ўжо сёння ў Беларусі набываюць вялікі маштаб рэпрэсіўныя працэсы, якія зарадзіліся ў лубянкаўскай Расіі. У нашай краіне 15 палітвязняў, якія пакутуюць за Беларусь. Іх лёс трагічны. Бо іх і зараз намагаюцца зламіць у турмах, адбываюцца перманентныя допыты і ўціск. У той жа час, Расія на афіцыйным узроўні ўжо не хавае перад суседняй Беларуссю свае імперскія інтарэсы. Таталітарызм на Беларусі можа паўтарыцца зноў у жахлівай форме. Таму, каб выжыў беларускі народ, трэба абараняць нацыянальную ідэю, асэнсаваць, чаму забараняюць сапраўдную гісторыю беларускага народа і чаму сёння на роднай мове не размаўляюць беларусы, — сказаў Аляксандр Макаеў.